» Vic acollirà el 1r Congrés Català d’Educació Social | EL9NOU.CAT
Vic acollirà el 1r Congrés Català d’Educació Social
Els propers 26 i 27 de novembre de 2009 al recinte firal El Sucre de Vic tindrà lloc el 1r Congrés Català d’Educació Social, organitzat per l’Ajuntament de Vic, la Universitat de Vic i el Col·legi d’Educadores i Educadors Socials de Catalunya.
24/11/2009 | 8:54
“El 1r Congrés Català d’Educació Social vol promoure el diàleg i el debat entre els diferents agents implicats en l’espai de l’Educació Social, per a projectar-la cap al futur com a dret de la ciutadania, traspassant els límits de la necessitat o la exclusió. Es planteja repensar l’educació social i l’espai professional al voltant de tres eixos de treball: Quina ciutadania? Quins drets?, Quins professionals? Quina formació? i Quines apostes? Quines pràctiques?
La taula inaugural tindrà lloc el dijous 26 de novembre a les 9.30 hores i comptarà amb la presència de Josep Maria Vila d’Abadal, alcalde de Vic; Carme Capdevila, consellera d’Acció Social i Ciutadania de la Generalitat de Catalunya; Montserrat Ballarín, presidenta delegada de l’Àrea de Benestar Social de la Diputació de Barcelona; Assumpta Fargas, rectora de la Universitat de Vic i Maite Mauricio, Presidenta del Col·legi d’Educadores i Educadors Socials de Catalunya.”